**Ժան Պատու** (ֆր.՝ Jean Patou, սեպտեմբերի 27, 1887(1887-09-27)[…], Փարիզի 10-րդ շրջան, Փարիզ - մարտի 8, 1936(1936-03-08), Փարիզ), ֆրանսիացի նորաձևության դիզայներ, *Patou* նորաձևության տան հիմնադիր։

Կենսագրություն
--------------

Պատուն ծնվել է 1887 թվականին Փարիզում, Ֆրանսիա։ Պատուի ընտանեկան բիզնեսը դաբաղումն ու մորթիներն էին։ Նա աշխատել է հորեղբոր հետ Նորմանդիայում։ 1910 թվականին տեղափոխվել է Փարիզ, որպեսզի դառնա կուտյուրե։

Լենգլեն Սյուզանը Պատուից կոստյումով
1912 թվականին Պատուն բացել է ոչ մեծ կարի սալոն, որը կոչվում էր *«Maison Parry»*։ Նրա հավաքածուն 1914 թվականին գնել է մի ամերիկացի գնորդ։ Առաջին համաշխարհային պատերազմի սկսվելուց նա ստիպված էր ընդհատել իր աշխատանքը։ Պատուն մոբիլիզացվել է 1914 թվականի օգոստոսին՝ Բելգիա գերմանական ներխուժումից անմիջապես հետո, և կապիտան է ծառայել Զուավի գնդերից մեկում։ 1919 թվականին կրկին բացելով իր նորաձևության տունը, նա հայտնի է դարձել նրանով, որ վերացրել է ֆլեպերների ոճը՝ երկարացնելով կիսաշրջազգեստն ու մշակելով կանանց համար սպորտային հագուստ։ Պատուն համարվում է գործված լողազգեստների և թենիսի կիսաշրջազգեսների գյուտարարը։ Նա մշակել է առանց ձեռնոցների և մինչև ծնկները բացվածքով թենիսի հանդուգն հագուստ Սյուզան Լենգլենի համար։ Նա նաև առաջին դիզայներն էր, որը հանրահռչակել է կարդիգանը և ստեղծել է նորաձևություն բնականության և հարմարավետության հաշվարկով։

Ժան Պատուին են վերագրում 1920-ական թվականներին տղամարդու փողկապների գյուտը։ Փողկապների հավաքածուն, որը պատրաստված էր նույն նյութից, ինչ կանանց շրջազգեստների հավաքածուն, ցուցադրվել է հանրախանութներում՝ Պատու օծանելիքի վաճառասեղանի կողքին։ Փողկապի դիզայներական ոճը դեռևս հայտնի է ժամանակակից նորաձևության դիզայներների շրջանում, ինչպիսիք են՝ Լուի Ֆերոն, Տիմոտի Էվերեստը, Դյուշան, Փոլ Սմիթը և Պատրիկ Մաքմյուրեյը։

1925 թվականին Պատուն բացել է օծանելիքի սեփական բիզնեսը՝ երեք բույրերով, որոնք ստեղծել էր Անրի Ալմերասը։ 1928 թվականին Ժան Պատուն ստեղծել է արևայրուքի առաջին լոսյոնը, որը կոչվում էր *«Huile de Chaldée»։*

Երբ ֆոնդային շուկան փլուզվում է, նույնը տեղի ունենում նաև բարձր նորաձևության հետ, բայց Պատուն կարողացել է պահպանել իր նորաձևության տունը իր բույրերի շնորհիվ։

Պատուի բույրերից ամենահայտնին *«Joy»*-ն է․ ծաղկային բուրմունք՝ որի նոտաներն են վարդը և հասմիկը, այն շարունակում էր աշխարհի ամենաթանկ օծանելիքը մնալ մինչև Պատու տունը 1972 թվականին չի ներկայացրել «*1000*» բույրը։ Մինչև «*Joy*»-ը Պատու տունը թողարկել է բազմաթիվ այլ բույրեր, որոնցից շատերը նախատեսված էին որոշակի իրադարձություններ նշելու համար։

Պատուն մահացել է 1936 թվականին։

Նորաձևության տան դիզայներներն են եղել Մարկ Բոան (1954-1956), Կարլ Լագերֆելդն (1960-1963) և Ժան Պոլ Գոտյեն (1971-1973)։ Քրիստիան Մարի Մարկ Լակրուա ապրանքանիշին է միացել 1981 թվականին։ Վերջին նորաձևության հավաքածուն, որը թողարկվել է *«House of Patou»* լեյբլի ներքո 1987 թվականին։

«Haute couture»-ի փակվելուց հետո ընկերությունը շարունակել է թողարկել բույրեր «Jean Patou» ապրանքանիշի ներքո։ Նա արտադրել է բույրեր Lacoste-ի համար, երբ 1960-ական թվականներին ձեռք է բերել լիցենզիա և Յոհջի Յամամոտոին՝ 1990-ական թվականներին։

1967-1999 թվականներին Ժան Կերլեոն Պատու նորաձևության տան պարֆյումերն էր, նա այս ընթացքում մշակել է այնպիսի բույրեր, ինչպիսիք են «1000» (1972) և «Sublime» (1992), «Patou Pour Homme» (1980)։

1984 թվականին Ժան Կարլեոն պատասխանատու էր 1925-1964 թվականների Պատու *«Ma Collection» շարքի* 12 բույրերի համար, ներառյալ՝ առաջին բույրերը («Amour-Amour», «Que sais-je?» и «Adieu Sagesse»), որոնք ստեղծվել էին նորաձևության տան համար 1925 թվականին։ *«Ma Collection»* շարքը վաճառվել է ըստ Լուի Սյուեի օրգինալների շշալցված օրինակով։

Կերլեոն իր պաշտոնից հեռացել է 1999 թվականին՝ Ժան Միշել Դյուրեին նշանակելով իր տեղում։ Դյուրեի ստեղծագործությունների թվում էին՝ *«Un Amour de Patou»* «(1998)», *«Enjoy» (2003)* և *«Sira des Indes» (2006)։*

2000 թվականին «Joy» բույրը ճանաչվել է դարի բույր FiFi Awards մրցանակաբաշխության ժամանակ՝ շրջանցելով իր մրցակցին՝ Chanel No. 5-ին։

2001 թվականին Պատու նորաձևության տունը գնել է «P&G Prestige Beaute» ընկերության Procter & Gamble ստորաբաժանումը։

2011 թվականին Պատու նորաձևության տունը գնել է բրիտանական «Designer Parfums Ltd» ֆիրման։ Թոմաս Ֆոնտեյնը դարձել է նորաձևության տան պարֆյումերը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Base Léonore (ֆր.) — ministère de la Culture.
2. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
3. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
4. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
5. 1 2  GeneaStar
6. 1 2  Roglo — 1997. — ed. size: 9000000
7. ↑  RKDartists (նիդերլ.)
8. ↑  The Berg companion to fashion / Steele, Valerie. — Oxford: Bloomsbury Academic, 2010. — С. 553—555. — ISBN 9781847885630
9. ↑  «Saga Jean Patou». prodimarques.com. Վերցված է 2008 թ․ հունիսի 8-ին.
10. ↑  *Stewart, Mary Lynn* Dressing Modern Frenchwomen: Marketing Haute Couture, 1919–1939. — JHU Press[en], 2008. — С. 209. — ISBN 0801888034
11. ↑  *Stamelman, Richard Howard* Perfume: Joy, Obsession, Scandal, Sin : a cultural history of fragrance from 1750 to the present. — Rizzoli, 2006. — С. 219. — ISBN 0847828328
12. 1 2  Vandorpe, Annick (2005 թ․ հունվարի 21). «Lunch with the FT: Eau happy day». *Financial Times*. Վերցված է 2012 թ․ սեպտեմբերի 14-ին.
13. ↑  Yohji Yamamoto in Deal to Develop Fragrance // *WWD*. — 1994.
14. ↑  *Groom, Nigel* The Perfume Handbook. — Chapman & Hall, 1992. — С. 120. — ISBN 0412463202
15. ↑  New Perfume Handbook / Groom, Nigel. — Springer, 1997. — С. 250. — ISBN 0751404039
16. ↑  Great Joy for Patou— Joy, Scent of the Century // *Soap Perfumery & Cosmetics*. — 2000.
17. ↑  «Designer Parfums buys Jean Patou from P&G Prestige». CosmeticsBusiness.com. 2011 թ․ հուլիսի 5. Վերցված է 2012 թ․ սեպտեմբերի 14-ին.
18. ↑  «Designer Parfums appoints its first in-house perfumer». cosmeticsbusiness.com. 2011 թ․ նոյեմբերի 21. Արխիվացված է օրիգինալից 2012 թ․ մայիսի 10-ին. Վերցված է 2012 թ․ սեպտեմբերի 14-ին.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · RKDartists · Find A Grave |
|  |
| Բառարաններ և հանրագիտարաններ | Բրոքհաուս · Մեծ նորվեգական · Universalis |
|  |
| 

|  Չափորոշչային վերահսկողություն |
| --- |
|  |
| BNF: 14694457n · GND: 174376731 · ISNI: 0000000122806740 · LCCN: n83198961 · LNB: 000293548 · SUDOC: 175307938 · VIAF: 60466024 · ULAN: 500276911 · WorldCat VIAF: 60466024 |

 |

 |